Pedro Ferrer

**Pedro Inocencio Vicente Ferrer Sans**, nado na Coruña o 5 de abril de 1870 e finado na mesma cidade o 9 de xuño de 1939, foi un comerciante, impresor, editor e fotógrafo galego.

## Traxectoria 
Pedro foi o menor dos tres fillos do catalán, natural da comarca de Anoia, Francisco Ferrer Puigdengolas e da coruñesa Niceta Sans Samá, tamén de orixe catalá. A familia dedicábase ao comercio de papel e coa morte do pai o 19 de xaneiro de 1872 ocuparon a dirección a súa nai e o seu irmán máis vello, Francisco Ferrer Sans (Paco), que en 1883 incorporan os servizos de impresión. Paco finou o 6 de outubro de 1884.
Pedro fíxose cargo dos negocios familiares e viaxou a canda á súa familia catalá á Exposición Universal de Barcelona de 1888, na que participaba o seu primo Ramon Romaní i Puigdengolas, data na que comeza a tirar fotografías. En 1894 xa ofrecía os seus servizos como fotógrafo no comercio familiar da rúa Real 61, nun edificio de catro plantas onde tamén se situaba o domicilio familiar. Destacan as súas fotografías sobre a vida cotiá da cidade, que apareceron na serie *Por las calles*. En 1901 comezou a publicación de *Portfolio de Galicia*, que continuou ata 1912. Editou *Vistas de La Coruña* e *Porfolio de Galicia*, fascículos publicados entre 1902 e 1904.

Tamén foi considerado un dos primeiros empresarios discográficos de Galicia, producindo os primeiros discos de música galega. Foi socio do Círculo de Artesáns, do Sporting Casino e do Real Club Náutico da Coruña.

Na década de 1930 a súa actividade foi diminuíndo e faleceu por mor dun derramo cerebral en 1939. Foi enterrado no cemiterio de Santo Amaro.

A súa obra difundíronse na I&nbsp;Fotobienal, celebrada en Vigo en 1984 e apareceu publicada no libro *As imaxes do traxe en Galicia* en 1992.

## Vida privada 
Pedro Ferrer casou o 5 de febreiro de 1898 con María Josefa Carreras-Presas Mariñas, coa que tivo sete fillos (dous homes e cinco mulleres).

## Recoñecementos 
En 2007 o concello da Coruña dedicoulle unha rúa.

## Galería de imaxes 

Asistentes á praza de touros en carruaxe.jpg|Asistentes á praza de touros en carruaxe.
Baía da Coruña ca. 1910-1915.jpg|Baía da Coruña ca. 1910-1915.
Campo da Estrada, festival de aviación (1911).jpg|Campo da Estrada, festival de aviación (1911).
Cantón Grande, exploradores 1913-20.jpg|Cantón Grande, exploradores 1913-20.
Carrozas nas festas de entroido durante a segunda década do século XX.jpg|Carrozas nas festas de entroido.
Celebración escolar nos Cantóns.jpg|Celebración escolar nos Cantóns.
Corporación municipal subindo á igrexa de S. Xurxo pola rúa Marqués de S. Martín.jpg|Corporación municipal subindo á igrexa de S. Xurxo.
Corralón da Gaiteira, concurso hípico (1908).jpg|Corralón da Gaiteira, concurso hípico (1908).
Corralón da Gaiteira, grupo de ciclistas (191...).jpg|Corralón da Gaiteira, grupo de ciclistas (191...).
Dispensario antituberculoso (Casa do Sol) ca. 1900.jpg|Dispensario antituberculoso (Casa do Sol) ca. 1900.
El Orzán por Pedro Ferrer 1922.jpg|El Orzán por Pedro Ferrer 1922.
Equipo de fútbol Club Hércules (1921).jpg|Equipo de fútbol Club Hércules (1921).
Espectadores na praza de touros (1919¿).jpg|Espectadores na praza de touros (1919?).
Festa da árbore na praza de Carlos I.jpg|Festa da árbore na praza de Carlos I.
Festas do Sagrado Corazón de Xesús 1920.jpg|Festas do Sagrado Corazón de Xesús 1920.
Festexos da Coruña (1907) A fotografía máis antiga do Deportivo.jpg|A fotografía máis antiga do Deportivo da Coruña, 1907.
Gran Hotel Restaurant e Café La Perla.jpg|Gran Hotel La Perla.
Juan Flórez, Sporting Club durante os festexos da cidade 1907.jpg|Juan Flórez, Sporting Club, 1907.
Lavadoiro de San Carlos.jpg|Lavadoiro de San Carlos
As escolas Labaca entre 1915 e 1925.jpg|Escolas Labaca.

miniatura|Nicho de Ferrer en Santo Amaro.

## Notas 
## Véxase tamén 
### Bibliografía 
* 
* 
* 
* 
* 

### Outros artigos 
* Historia da fotografía
* José Sellier
### Ligazóns externas 
* Fotografías de Pedro Ferrer en vellaenobrebrigantium.blogspot.com